તેના જ ‘પાસ’ના સભ્યો દ્વારા તેની સામે ગંભીર આક્ષેપો કરાઈ રહ્યા હતા. તેવા સમયે સરકાર દ્વારા જ સુરતમાં પાટીદાર અભિવાદન સમિતિના નામે સમારોહનું આયોજન કરાયું અને સમારોહ પહેલાં પાટીદારોમાં ભાગલા પડાવવા સરકારીતંત્રનો વ્યાપક દુરુપયોગ પણ થયો. જોકે પાટીદાર યુવાનો સરકારની સાથે નહીં હાર્દિકની સાથે જ હોવાની છાપ ઊભી થઇ. સરકારે ‘પાસ’ને તોડી પાડવાના કરેલા રાજકીય દાવપેચ નિષ્ફળ ગયા, સાથે સરકારની આ રાજકીય ચાલ પણ બુમરેંગ સાબિત થઈ. જે ‘પાસ’ તોડવાને આરે આવીને ઊભું હતું તે ‘પાસ’ સુરતના સમારોહ પછી વધારે મજબૂત બન્યું હોવાનો સૂર રાજકીય નિષ્ણાતોએ વ્યક્ત કર્યો છે. જેથી હાર્દિક અને તેનું ‘પાસ’ સંગઠન ફરીથી હીરો બની ગયું.